BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 136
z 29. januára 2007

k Návrhu plánu práce Výboru Bezpečnostnej rady Slovenskej republiky pre koordináciu spravodajských služieb na rok 2007

Číslo materiálu:	ÚV-21395/2006-KBR	
Predkladateľ:	predseda Výboru Bezpečnostnej rady Slovenskej republiky pre koordináciu spravodajských služieb	

Bezpečnostná rada 

I. schvaľuje  

návrh Plánu práce Výboru Bezpečnostnej rady Slovenskej republiky pre koordináciu spravodajských služieb na rok 2007 s nasledovnými úpravami:
1.	presunúť úlohu v gescii riaditeľa Národného bezpečnostného úradu „Návrh koncepcie ochrany utajovaných skutočností“ z mesiaca február 2007 na mesiac máj 2007 a úlohu v gescii ministra obrany SR a riaditeľa Slovenskej informačnej služby „Návrh zákona o Slovenskej informačnej službe, Vojenskom obrannom spravodajstve a Vojenskej spravodajskej službe a o zmene a doplnení niektorých zákonov (zákon o spravodajských službách)“  z mesiaca október 2007 na mesiac jún 2007
2.	upraviť v mesiaci apríl 2007 úlohu pod poradovým číslom 2 „Zámer výstavby a ďalšieho rozvoja bezpečnostného systému Slovenskej republiky do roku 2010“ podľa schváleného Návrhu plánu práce Bezpečnostnej rady SR na rok 2007
3.	doplniť v mesiaci október 2007 úlohu „Optimalizácia bezpečnostného systému Slovenskej republiky, rámcový projekt národného orgánu krízového riadenia vrátane návrhu rámcového projektu SITCEN Slovenskej republiky“ v gescii predsedu Bezpečnostnej rady Slovenskej republiky
4.	doplniť v mesiaci december 2007 úlohu „Nový program boja so zločinnosťou“ v gescii podpredsedu vlády a ministra vnútra SR